《朱晦庵墓道有述 其一》
明代·黄廷用

连朝得得冲寒雨，何处青山起白云。洞里故留飞鹤迹，岩中犹白卧龙文。

九峰树色如相挹，百道溪流不可闻。歇马嘉禾寻故事，石桥无语立斜曛。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。